Temeljem članka 87. Zakona o proračuna (Narodne novine broj 87/08, 136/12 i 15/15), članka 10. točke 5. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine” br.55/09 i 139/10) i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18 i 11/18), Općinsko vijeće Općine Jelenje na 17. sjednici održanoj 17. rujna 2019.  donijelo je
ODLUKU

o kreditnom zaduživanju Općine Jelenje za projekt „Rekonstrukcija i dogradnja Osnovne škole Jelenje-Dražice u Dražicama i izgradnju školske sportske dvorane“  
Članak 1,

Općina Jelenje kreditno se zadužuje za kapitalni projekt „Rekonstrukcija i dogradnja Osnovne škole Jelenje-Dražice u Dražicama i izgradnju školske sportske dvorane“ u iznosu od 15.000.000,00 kuna (petnaest miliona kuna).

Članak 2.

Općina Jelenje kreditno će se zadužiti za realizaciju investicije iz članka 1. ove Odluke kod Privredne banke Zagreb d.d. Zagreb, Radnička cesta 50. — kredit iz sredstava HBOR-a (Program infrastruktura) sukladno Ponudi od br. 12/19-09, od 30.7.2019. i to pod sljedećim uvjetima:

a) Iznos i valuta kredita: 15.000.000,00 kn (petnaest miliona kuna) u kunama uz valutnu klauzulu u EUR ovisno o raspoloživosti HBOR-ovih sredstava
b) Naziv projekta: „Rekonstrukcija i dogradnja Osnovne škole Jelenje-Dražice u Dražicama i izgradnju školske sportske dvorane 

c) Rok i način korištenja sredstava: 18 mjeseci od danja potpisivanja ugovora isplatom na račun dobavljača/izvođača radova temeljem pravovaljane  dokumentacije (račun, ovjerena situacija  i sl.) uz mogući poček na godinu dana
d) Poček: 6 mjeseci
e) Rok i način otplate:  u jednakim ratama, direktnim terećenjem kunskog računa korisnika kredita u Banci
f) Kamatna stopa: 1,43 % godišnje fiksno

g) Jednokratna naknada: 0,25% na iznos odobrenog kredita

h) Naknada za odobrena, a neiskorištena sredstva: nema

i) Ročnost; 120 mjeseci

j) Instrument osiguranja: sukladno dogovoru
Članak 3.

Ovlašćuje se općinski načelnik Općine Jelenje da zaključi s kreditorom Ugovor o kreditu nakon dobivene suglasnosti Vlade Republike Hrvatske na kreditno zaduženje Općine Jelenje.

Članak 4.

Ova Odluka stupa na snagu osmog dana od dana objave u »Službenim novinama Općine Jelenje.
KLASA: 010-10/19-01/17
URBROJ:2170-04-01-19-2
Dražice, 10. rujna 2019.

